Jarðfrøði> Verkætlanir> Erosión í Norðanlondum Erosión í Norðanlondum Fjøllini nógva staðni í Føroyum bera tekin um jørðildisoyðing, erosión. Hetta kann vera elvt av náttúrligu viðurskiftunum, sum veðurlag og vøkstri. Tað er eisini hugsandi, at ov nógv bit í haganum eigur sín leiklut í erosiónini í Føroyum. Fyri at greina, hvussu tílíkir spurningar kunnu viðgerast í Føroyum, er bygt upp eitt netverk í Norðanlondum fíggjað av Nordisk Ministerråd, har føroysku luttakararnir saman við starvsfeløgum í grannalondunum hava lýst erosiónsviðurskiftini í Grønlandi, Íslandi, Føroyum, Noregi, Svøríki og Finlandi. Í løtuni verður arbeitt við at prenta ein bókling um erosión í hesum økjunum. Bókin og millumlandasamstarvið gevur grundarlag fyri at fara víðari til kanningar av erosiónsviðurskiftum í Føroyum. Sum partur av verkætlanini eru samanlagt fýra smá øki í Føroyum innhegnaði. Trý av teimum røkka frá Signabø til ovast á Sornfelli, meðan tað fjórða stykkið er á Sandoynni vestanfyri Gróthúsvatn. Á teim innhegnaðu økjunum ber til at fylgja við, hvussu vøkstur tekur seg upp, tá eingin seyður sleppur framat. Skriva útPrint Tema Verkætlanir, greinar og framløgur, ið viðgera ávís jarðfrøðilig tema, verða savnaðar her.